Demà s'inaugura el recinte firal i a mitjanit serà el tro d’avís de les festes patronals del Port de Sagunt
03 d’agost 2016

​![](/media/sriju4vf/tinenciacuerpo.jpg)  
  
  
  

La inauguració del recinte firal i el tro d’avís en la Tinència d'Alcaldia faran oficial l'inici de les festes patronals del Port de Sagunt. Malgrat que algunes activitats ja han tingut lloc al llarg de la setmana, aquest és l'inici tradicional de les festes. La inauguració del recinte firal serà a les 21.00 h i el tro d’avís i la xopà seran a partir de les 24.00 h.

A més, la jornada comptarà amb discomòbil durant la nit des de les 23.00 h i la concentració de les penyes a partir de les 23.30 h, des de la rotonda del carrer Periodista Azzati amb l'avinguda Camp de Morvedre, que oferiran una cercavila amb correfoc fins a les portes de la Tinència per al tro d’avís. La cercavila estarà amenitzada pels _Green-Gos batucada_ i xarangues. La xopà precedirà la nit de bous oferida per la ramaderia Teodoro García Gamón, a partir de les 00.30 h.

També a les 22.30 h. en el Casino, es podrà visionar la pel·lícula _Eva al desnudo_. Ens presentarà una ambiciosa jove tractant d'escalar en el món del teatre, però per a açò trairà els seus companys des d'una fingida innocència. En el film de Joseph L. Mankiewicz, protagonitzat per Bette Davis, solament un perspicaç crític podrà intuir com és _Eva al desnudo_. Es tracta d'una activitat emmarcada en un cicle de cinema que durarà fins al divendres, organitzada per l'Ajuntament de Sagunt – Cinema Club Casal Jove Pezenelagua, en coordinació amb l'associació cultural Nautilus.

Aquesta nit es projectarà a les 22.30 h en el Casino el clàssic de 1966 _La noche de los generales_. La trama transcorre a l'Europa de la II Guerra Mundial: un crim perpetrat en la Varsòvia de l'ocupació alemanya desencadenarà una travada recerca, que tardarà anys a resoldre's malgrat la reincidència de l'assassí. En tot aquest entramat bèl·lic i policial, Peter O’Toole interpretarà a un general alemany sota la direcció del cineasta ucraïnés Anatole Litvak. 

*   [](http://www.facebook.com/sharer.php?u=https://aytosagunto.es/va/actualitat/dema-s-inaugura-el-recinte-firal-i-a-mitjanit-sera-el-tro-d-avis-de-les-festes-patronals-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/dema-s-inaugura-el-recinte-firal-i-a-mitjanit-sera-el-tro-d-avis-de-les-festes-patronals-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dema-s-inaugura-el-recinte-firal-i-a-mitjanit-sera-el-tro-d-avis-de-les-festes-patronals-del-port-de-sagunt/ "Linked In")
*   [](mailto:?body=https://aytosagunto.es/va/actualitat/dema-s-inaugura-el-recinte-firal-i-a-mitjanit-sera-el-tro-d-avis-de-les-festes-patronals-del-port-de-sagunt/)